open-index/open-wikipedia-markdown huggingface dataset:
Frane Franić

**Dr. Frane Franić** (Kaštel Kambelovac, 29. prosinca 1912. - Split, 17. ožujka 2007.), hrvatski svećenik, splitsko-makarski nadbiskup i metropolit, aktivni sudionik Drugog vatikanskog koncila (1962.-1965.) i član službenih saborskih komisija.

## Biografija

Rodio se 29. prosinca 1912. godine u Kaštel Kambelovcu. Osnovnu školu pohađao je u rodnomu mjestu, od 1919. do 1923., a u Biskupskomu sjemeništu klasičnu gimnaziju s pravom javnosti, od 1923. do 1931. U Splitu je, u Centralnoj bogoslovnoj školi, upisao i završio filozofske i teološke studije. Za svećenika je zaređen 25. prosinca 1936. u Splitu.

Godine 1938. otišao je na poslijediplomski studij u Rim, gdje je, na *Papinskomu sveučilištu Gregorijani*, studirao dogmatsko bogoslovlje. Godine 1941. doktorirao je bogoslovne znanosti, obranom disertacije pod naslovom *De iustitia originali et peccato originali secundum I. Duns Scotum*.

Nakon povratka iz Rima, obnašao je razne dužnosti u Splitu. Dugi niz godina bio je profesor filozofije, latinskog i vjeronauka splitske Visoke bogoslovne škole, kapelan zatvora Sv. Roka (1941.-1943.), prefekt u Sjemeništu (1942.-1945.), knjižničar u malom Sjemeništu te podravnatelj i ravnatelj Centralnoga bogoslovnog sjemeništa (1945.-1956.).

Posvećen je za pomoćnog biskupa 17. prosinca 1950. godine i otada je djelovao kao generalni vikar. Godine 1954. zaređen je za splitsko-makarskog biskupa. Kada je papa Pavao VI. bulom *Qui vicariam* od 27. srpnja 1969. godine uspostavio Splitsko-makarsku nadbiskupiju i metropoliju, Franić je uzdignut na čast rezidencijalnog nadbiskupa i metropolita. Na čelu Splitsko-makarske nadbiskupije ostao je do umirovljenja, 16. listopada 1988. godine.

Uoći početka Drugog vatikanskog sabora bio je član Teološkoga pripravnog povjerenstva (1960.-1962.), a na Saboru je bio član saborskoga Doktrinarnog povjerenstva (1962.-1965.). Po završetku Sabora bio je vanjski član rimske Kongregacije za sakramente i bogoštovlje (1968.-1973. i 1975.-1980.) i Kongregacije za proglašenje svetaca (1975. do 1985).

Kao splitski nadbiskup, sazvao je u Splitu pedeset i petu splitsku sinodu (1986.-1987.), a tekstove sinode objavila je *Crkva u svijetu* pod naslovom "Crkva danas i sutra".

Godine 1953. obnovio je "Vjesnik Splitsko-makarske (nad)biskupije", surađivao je u brojnim časopisima i novinama, a objavio je: doktorsku disertaciju *De iustitia originali et peccato originali secundum* (Rim, 1941.), skripta *Povijest filozofije* (Split, 1967. i 1972.), knjigu *Putovi dijaloga* (Split, 1973.), svoje saborske govore *Interventus in Concilio Vaticano II* (Split, 1975.), zbirku božićnih, korizmenih i uskrsnih propovijedi, poruka i poslanica, pod nazivom *Bit ćete mi svjedoci* (Split, 1996.), knjigu *Crkva, stup istine - Uspomene na moje doktrine i na djelatnosti u II. vatikanskom saboru* (Split, 1998.), knjige *Putovi dijaloga* (Split, 2000., pretisak) i *Putovi dijaloga 2.* (Zagreb 2001.).

Kratko vrijeme tajnikom mu je bio don Većeslav Šupuk.

## Reference

## Vanjske veze

* Preminuo nadbiskup Frane Franić - katolici.org 
* Frane Franić
Brezje (Sveti Juraj na Bregu)

**Brezje** je naselje u Republici Hrvatskoj, u sastavu Općine Sveti Juraj na Bregu, Međimurska županija. 

## Ime u drugim izvorima
U izvorima na mađarskom jeziku nalazi se pod imenom *Nyíresfalva*.

## Stanovništvo

Prema popisu stanovništva iz 2001. godine, naselje je imalo 765 stanovnika te 219 obiteljskih kućanstava.


:**Napomena:** U 1869. sadrži podatke za naselje Slakovec (općina Nedelišće). U 1991. dio područja naselja pripojen je naselju Lopatinec, za koje sadrži dio podataka od 1857. do 1961.

## Izvori
Brezovec (Sveti Martin na Muri)

**Brezovec** (mađarski: *Muranyirád*) je naselje u Republici Hrvatskoj, u sastavu Općine Sveti Martin na Muri, Međimurska županija. 

## Stanovništvo

Prema popisu stanovništva iz 2001. godine, naselje je imalo 211 stanovnika te 58 obiteljskih kućanstava.


:

## Izvori
Between Showers

***Between Showers*** () je američka kratka crno-bijela nijema filmska komedija snimljena 1914. u režiji Henryja Lehrmana. Protagonisti - koje tumače Charles Chaplin i Ford Sterling - dvojicu mladića na ulici koji se bore za naklonost mlade djevojke nastojeći joj pomoći da prijeđe blatnjavu ulicu.

## Vanjske veze
* 
* ''Between Showers'' on Youtube
*
A Film Johnnie

***A Film Johnnie*** () je američka kratka crno-bijela nijema filmska komedija snimljena 1914. u režiji Georgea Nicholsa. Naslovni protagonist - koga tumači Charles Chaplin - je mladić koji se tokom kino-predstave zaljubi u lik glumice u platnu, te zbog toga dolazi u Keystoneov studio kako bi je osvojio, prouzročivši kaos na setu.

## Uloge
* Charles Chaplin - Filmski Johnnie
* Roscoe 'Fatty' Arbuckle - sam sebe
* Virginia Kirtley - Keystoneska djevojka
* Mabel Normand - Mabel
* Ford Sterling - sam sebe

## Vanjske veze
* 
* 
* ''A Film Johnnie'' on Youtube
Tango Tangles

***Tango Tangles*** () je američka kratka crno-bijela nijema filmska komedija snimljena 1914. u režiji i produkciji Macka Sennetta. U njoj nastupaju poznati komičari Fatty Arbuckle i Charles Chaplin, potonji u jednoj od rijetkih tadašnjih uloga u kojoj nema umjetne brkove. Radnja je smještena u plesnu dvoranu gdje izbija tučnjava zbog djevojke.

## Uloge
* Charles Chaplin - pripiti plesač
* Ford Sterling - vođa orkestra
* Roscoe 'Fatty' Arbuckle - klarinetist
* Chester Conklin - gost u policijskom kostimu
* Minta Durfee - gošća

## Vanjske veze
* 
* ''Tango Tangles'' on Youtube
Cruel, Cruel Love

***Cruel, Cruel Love*** () je američka kratka crno-bijela nijema filmska komedija snimljena 1914. u režiji Georgea Nicholsa. U glavnoj ulozi nastupa Charles Chaplin, tumačeći lik sasvim različit od Charlota - džentlmena iz više klase čije su zaruke u opasnosti nakon što ga zaručnica (čiji lik tumači Minta Durfee) uhvati u zagrljaju sa sobaricom. Za film se preko 50 godina smatralo da je izgubljen, sve dok nije pronađena jedna kopija u Južnoj Americi.

## Uloge
* Charles Chaplin - Lord Helpus/Mr. Dovey
* Edgar Kennedy - Batler Lorda Helpusa
* Minta Durfee - Lady
* Eva Nelson - Sobarica

## Vanjske veze
* 
*
His Favourite Pastime

***His Favourite Pastime*** () je američka kratka crno-bijela nijema filmska komedija snimljena 1914. u režiji Georgea Nicholsa. U njoj nastupaju poznati komičari Fatty Arbuckle i Charles Chaplin; potonji glumi pijanca koji će bez uspjeha pokušati zavesti djevojku.

## Uloge
* Charles Chaplin - Pijani zavodnik
* Roscoe 'Fatty' Arbuckle - Otrcani pijanac
* Viola Barry - Lijepa djevojka

## Vanjske veze
* 
*
Mabel at the Wheel

***Mabel at the Wheel*** () je američka američka kratka crno-bijela nijema filmska komedija snimljena 1914. u režiji Mabel Normand i Macka Sennetta. Normand nastupa u naslovnoj ulozi kao djevojka koja odbija nasilnog motociklista (čiji lik tumači Charles Chaplin), a koji nakon toga sabotira auto-utrku kako bi joj se osvetio.

## Vanjske veze
*
Bakerabadski most (Teheranska pokrajina)

**Bakerabadski most** (perz. پل باقر آباد; *Pol-e Bakerabad*) je lučni most u iranskom gradu Karčaku (četvrt Bakerabad) u Teheranskoj pokrajini, oko 25 km jugoistočno od Teherana odnosno 10 km sjeverozapadno od Varamina. Jedan je od osam gradskih mostova, premošćuje rijeku Džadž-Rud i datira ga se u kadžarski period odnosno 19. vijek. Korišteni građevinski materijali uključuju opeke (5/4 x 20 x 20 cm) i vapnenački kamen, a naknadno je ojačan i betonom. Zbog jačanja Džadž-Rudovog vodostaja tokom proljetnih poplava koji k mostu pritječe s istoka, zapadna strana mosta ojačana je dvama poprečnim pilonima širine 70 cm. Najveći raspon iznosi 11 m, širina približno 7,0 m, a visina od dna korita rijeke 8,0 m (6,0 m svijetle visine). Most se proteže u smjeru sjeverozapad−jugoistok ukupnom duljinom od 55 m i do druge polovice 20. vijeka korišten je za motorna vozila čineći sastavni dio ceste Teheran−Varamin, no izgradnjom novog mosta udaljenog približno 10 m zapadno prenamjenjen je i danas služi isključivo za pješački promet povezujući dvije parkovne površine. U suvremenoj historiji most je ostao upamćen po masakru prosvjednika kojeg su 5. 6. 1963. (15. hordada 1342. AP) provele snage Pahlavijevog režima, zbog čega se građevinu ponekad naziva Mostom 15. hordada.

## Povezano
* Popis mostova u Iranu

## Vanjske veze
*  ICHTO (2013.): ''پل باقرآباد'', Tehran: Iranian Cultural Heritage and Tourism Organization, pristupljeno 3. 4. 2013.
*  Varamin City (3. 9. 2011.): ''پل باقر آباد'' , pristupljeno 3. 4. 2013.
*  Mehr News (5. 6. 2011.): ''قتلگاه شهدای 15 خرداد 42 در پل باقرآباد گلباران شد'', Tehran: Mehr News Agency, pristupljeno 3. 4. 2013.
;Ostali projekti
Twenty Minutes of Love

***Twenty Minutes of Love*** () je američka američka kratka crno-bijela nijema filmska komedija snimljena 1914. u režiji Charlesa Chaplina, najpoznatija kao njegov režiserski debi. U njemu Chaplin tumači lik Charlota, odnosno skitnice koji dolazi u park promatrati zaljubljene parove te zbog svoje radoznalosti izaziva probleme s policijom. Historičari i kritičari navode kako je u ovom filmu primjetno da je Chaplin tek sticao prva iskustva s filmskom režijom, odnosno da se njegova metoda tada svodila na improviziranje skečeva na licu mjesta.

*[[In the Park]]*, koji je Chaplin snimio godinu dana kasnije za Essanay Pictures, se zbog sličnosti radnje ponekad naziva njegovim neslužbenim remakeom.

## Vanjske veze
* 
*
The Star Boarder

***The Star Boarder*** () je američka američka kratka crno-bijela nijema filmska komedija snimljena 1914. u režiji Georgea Nicholsa. U glavnoj ulozi nastupa Charles Chaplin i tumači lik stanoprimca kome njegova stanodavka (čiji lik tumači Minta Durfee) iskazuje naklonost na način koji izaziva ljubomoru njegovih susjeda.

## Uloge
* Charles Chaplin - Zvjezdani stanoprimac
* Minta Durfee - Stanodavka
* Edgar Kennedy - Stanodavkin muž
* Gordon Griffith - Njihov sin
* Alice Davenport - Stanodavkina prijateljica

## Vanjske veze
* 
*
The Star Boarder (razvrstavanje)

***The Star Boarder*** je naziv za dva američka nijema igrana filma:
* ''The Star Boarder'' (1914 film), rež. George Nichols; ul. Charlie Chaplin
* ''The Star Boarder'' (1919 film), rež. i ul. Larry Semon
Caught in a Cabaret

***Caught in a Cabaret*** () je američka američka kratka crno-bijela nijema filmska komedija snimljena 1914. u režiji Mabel Normand. Normand nastupa u naslovnoj ulozi djevojke koju nastoji impresionirati konobar čiji lik tumači Charles Chaplin. Radnja prikazuje nevolje kada konobara snađu na zabavi gdje je došao djevojkin ljubomorni momak.

## Vanjske veze
* 
*
Caught in the Rain

***Caught in the Rain*** () je američka američka kratka crno-bijela nijema filmska komedija snimljena 1914. u režiji Charlesa Chaplina, koji se pojavljuje i u glavnoj ulozi. Radnja prikazuje kako pijan, nastojeći osvojiti naklonost starije žene, izaziva kaos u jednom hotelu.

## Vanjske veze
*
Vodostaj

**Vodostaj** je visina vode u moru, rijeci ili jezeru. Visina vode se obično izražava u centimetrima, a mjeri se uglavnom pomoću vodomjerne letve. Postoje i automatizirani uređaji koji su povezani u informacijski sustav.

U Republici Hrvatskoj, ako vodostaj dosegne visinu odredenu planom obrane od poplava uz očekivanje daljnjeg porasta vodostaja Hrvatske vode proglašavaju redovnu ili izvanredna obrana od poplava.

## Reference

## Vanjske veze
*  Vodostaji nekih rijeka u Hrvatskoj na voda.hr
*  Vodostaji nekih rijeka u Hrvatskoj  na hidro.hr
Havir (jezero)

**Havir** () je jezero u Teheranskoj pokrajini na sjeveru Irana, oko 15 km istočno od grada Damavanda odnosno 65&nbsp;km od Teherana. Smješten je na središnjem dijelu Alborza odnosno u dolini Moškog rasjeda koja se usporedno s planinskim lancem pruža u smjeru istok−zapad duljinom od oko 150 km. Dolina je omeđena planinama Doberar (4072 m) na sjeveru i Kuh-e Zarin (3810 m) na jugu. Reljef okolice geološki se datira u kenozoik i stratigrafski se sastoji od sedimenata tufa, siltita i pješčenjaka odnosno gornjih slojeva holocenskog aluvija u sinklinalama. Klizište s Kuh-e Zarina u dolini je stvorilo veliku prirodnu branu uslijed čega su nastali Havir i Tar, susjedno jezero smješteno 1,0 km zapadno na 15 m većoj visini.

Oblik Havira je izdužen i prati sporednu okomitu dolinu podno Doberara, a prilikom visokog vodostaja najveća duljina mu je 600 m. Širina oscilira od 100 m na južnom do 180 m na središnjem i sjevernom dijelu. Površina mu iznosi 0,06 km², najveća dubina 14 m, a nadmorskom visinom od 2896 m predstavlja jedno od najviših jezera u Iranu. Litoralni pojas prema planinama izrazito je strm i nagib se kreće do 80%, dok je prema aluviju sjeverne sporedne doline relativno blag. Neposredno uz južnu obalu jezera prolazi lokalna cesta koja se na državnu cestu 79 nadovezuje kod Dali-Čaja na istoku odnosno Gilarda na zapadu. Najbliža naselja koja gravitiraju jezeru su ruralne zajednice Havir (7,0 km istočno) i Varin (8,0&nbsp;km zapadno).

Havir se u najširem hidrološkom i hidrogeološkom smislu klasificira pod sliv Dašt-e Kavira s kojim ga povezuju rijeke Rud-e Havir, Dali-Čaj i Rud-e Heble. Uži sliv s Havirom u žarištu ima površinu od približno 6,0 km², a jezero predstavlja sami izvor Rud-e Havira koji glavnom dolinom otječe prema istoku i na koji se nadovezuje niz manjih potoka odvojenih od Havira sinklinalama Doberara. Vrhovi ove planine određuju sjevernu razvodnicu koja ga odvaja od kaspijskog sliva odnosno porječja Rud-e Lasema (pritok Haraz-Ruda). Usprkos blizini odnosno sličnim geomorfološkim i limnološkim karakteristikama, susjedni Tar otječe rijekom u smjeru zapada i pripada različitom slivu − Namaku. Havir je od sliva ovog jezera odnosno rijeke također odvojen sinklinalama Doberara. Jezero se vodom opskrbljuje prvenstveno pomoću sjevernih planinskih pritoka koji nastaju proljetnim otapanjem ledenjaka, te nizom manjih izvora na svim stranama. Njegovom dolinom prevladava snježno-šumska klima (Dsa) s prosječnom godišnjom količinom padalina od približno 300 mm. Flora i fauna Havira istovjetne su Taru.

## Povezano
* Geografija Irana
* Popis iranskih jezera

## Literatura
*  
*  
;Ostali projekti
San Pedro (Los Angeles)

**San Pedro** () lučki je distrikt grada Los Anđelesa u Kaliforniji, od 1909. godine. San Pedro ima oko 86.000 stanovnika i predstavlja dom uglavnom srednje klase. Klima je blaga, mediteranska. Glavni privredni oslonci su ribarska industrija i Luka. Luka Los Anđelesa u San Pedru, je po prometu najveća kontejnerska luka u Severnoj Americi. Glavne znamenitosti su most Vinsent Tomas () i muzej Bojni brod Ajova ().

## Vanjske veze
* Zvanični sajt San Pedra
Islamšaher

**Islamšaher** (perz. اسلام‌شهر) je grad u Iranu smješten na sjeveru Teheranske pokrajine. Od glavnog grada Teherana udaljen je 10-ak km južno i dijelom je njegove aglomeracije. Grad je kontinuirano naseljen od starog vijeka i prvotno je nosio ime Bahramabad (dosl. *[[Bahram]]ovo naselje*), a kasnije je preimenovan u Islamšaher (dosl. *[[Islam]]ski grad*). Bahramabadom se i dan danas nazivaju krajnji sjeverni dijelovi grada. Okolica Islamšahera zajedno s južnim Teheranom predstavlja veliku industrijsku zonu od vitalne važnosti za iransku ekonomiju. Prema popisu stanovništva iz 2006. godine u Islamšaheru je živjelo 357.389 ljudi.

## Veze
* Teheran
* Teheranska pokrajina

## Reference

## Vanjske veze
*  Službene stranice općine Islamšahera 
*  Službene stranice uprave Islamšahera
Sahun (jezero)

**Sahun** () je jezero u Teheranskoj pokrajini na sjeveru Irana, oko 25 km istočno od vulkana Damavanda odnosno 75&nbsp;km od Teherana. Smješten je na centralnom dijelu Alborza odnosno u aluvijalnoj dolini između planina Kuh-e Sahun i Kuh-e Kalav-Mirestan, a nadmorskom visinom od 3077 m predstavlja jedno od najviših jezera u državi. Jezero ima površinu od približno 1,0 ha, dubinu do 2,0 m i volumen od 10.000 m³. Proteže se oko 150 m u smjeru sjever−jug, a širina mu oscilira do najviše 100 m. Najbliža naselja koja gravitiraju jezeru su Hare (7,5&nbsp;km sjeverozapadno), Nava (12,5&nbsp;km zapadno) i Ardžomand (15&nbsp;km istočno). S potonjim naseljem jezero je povezano lokalnom cestom.

Sahun se u najširem hidrološkom i hidrogeološkom smislu klasificira pod sliv Kaspijskog jezera s kojim ga povezuju rijeke Rud-e Sahun i Haraz-Rud. Uži sliv sa Sahunom u žarištu ima površinu od približno 20 km² i njegove razvodnice određene su vrhovima četiriju planinama koje se pružaju u smjeru istok−zapad odnosno prijevojima između istih. Vrhovi Kuh-e Sahuna (3616 m) i Kuh-e Kalav-Mirestana (3601 m) na sjeveru odnosno zapadni prijevoj odvajaju jezerski sliv od porječja Rud-e Sahuna, dok ga planine Šah-Tape (3859 m) i Ab-Riz Hak-Riz (3376 m) odnosno prijevoj Gardane-je Narkeš (3169 m) dijele od porječja Rud-e Nimruda i Rud-e Heble odnosno sliva Dašt-e Kavira. Jezero se vodom opskrbljuje prvenstveno pomoću južnih pritoka koji nastaju proljetnim otapanjem ledenjaka, a otječe Rud-e Sahun prema sjeveru. Dolinom Sahuna prevladava snježno-šumska klima (Dsa) s prosječnom godišnjom količinom padalina od .

Identificirane vrste u okolici jezera su šaš *[[Carex pycnostachya]]*, obični borak (''Hippuris vulgaris''), močvarna *[[Potamogeton pectinatus]]*, zeljasta končasta alga žabokrečina (''Zannichellia palustris''), vrste zelenih algi iz roda *[[Chara (alge)|Chara]]*, te mješinke *[[Utricularia australis|U. australis]]*, *[[Utricularia bremii|U. bremii]]* i *[[Utricularia minor|U. minor]]*.

## Veze
* Geografija Irana
* Popis iranskih jezera

## Literatura
*  
*  
*
The Fatal Mallet

***The Fatal Mallet*** () je američka američka kratka crno-bijela nijema filmska komedija snimljena 1914. u režiji Macka Sennetta, koji se pojavljuje i u jednoj od uloga. On, Mack Swain i Charles Chaplin tumače trojicu muškarca koji se bore za naklonost djevojke (čiji lik tumači Mabel Normand, koja je u vrijeme snimanja bila u stvarnoj ljubavnoj vezi sa Sennettom).

## Vanjske veze
* 
*
Varamin

**Varamin** (perz. ورامین) je grad u Iranu odnosno Teheranskoj pokrajini. Geografski je smješten 40-ak km jugoistočno od glavnog grada Teherana. Varamin ima dugu historiju koja se proteže od starog vijeka, a povezuje ga se s *Varenom* iz Aveste. U srednjem vijeku postaje važno regionalno središte Ilhanida koji u središtu grada podižu Sabornu džamiju, no stoljeće kasnije grad pustoše Timuridi pa ga španjolski putopisac Ruy Gonzáles de Clavijo 1400-ih godina pronalazi u ruševinama. Osim džamije, znamenitosti grada uključuju srednjovjekovnu citadelu, bazar, karavan-saraj i imamzadu Jahju. Stanovništvo grada stoljećima je živjelo od poljoprivrede sve do 20. stoljeća kada se gospodarski ubrzano počinje razvijati kao satelitski grad obližnjeg Teherana, a danas je poznat po velikoj šećerani. Broj stanovnika porastao je sa 5205 u 1956. na 208.996 u 2006. godini.

## Veze
* Teheranska pokrajina

## Reference

## Vanjske veze
*  Varaminski ogranak Sveučilišta Azadi 
;Ostali projekti
Her Friend the Bandit

***Her Friend the Bandit*** () je američka američka kratka crno-bijela nijema filmska komedija snimljena 1914. u režiji Mabel Normand i Charlesa Chaplina koji se pojavljuju i u glavnim ulogama. U filmu Chaplin tumači lik razbojnika koji se prerušen pojavljuje na primanju bogatašice čiji lik tumači Normand te izaziva niz farsičnih nesporazuma. *Her Friend the Bandit* je poznat kao jedan od dva izgubljena naslova iz Chaplinove filmografije; drugi je A Woman of the Seas iz 1926. godine.

U oktobru 2012. je objavljeno da je pronađena jedna kopija, ali se po objavljivanju na Youtubeu ispostavilo da je riječ o filmu *His Day Out*, koga je 1918. snimio Chaplinov imitator Billy West.

## Vanjske veze
*
Azerski jezik

**Azerski jezik** (**azer.** *Azərbaycan dili / آذربايجان ديلی / Aзәрбајҹан дили*; ISO 639-3: aze; ISO 639-3: azb), također poznat i kao **azerbajdžanski turski jezik**, makrojezik kojemu pripadaju sjevernoazerbajdžanski iz Azerbajdžana i južnoazerbajdžanski iz Irana. Pripadaju azerskoj podgrupi turkijskih jezika. Ukupan broj govornika oba jezika iznosi blizu 23.000.000 (procjena).

Etnička skupina koja govori ovaj jezik naziva se Azerima.

## Reference

## Vanjske veze
Zapadni Azarbajdžan

**Zapadni Azarbajdžan** (perz. آذربایجان غربی; *Āzarbājdžān-e Garbī*, punim imenom استان آذربایجان غربی; *Ostān-e Āzarbājdžān-e Garbī*) je jedna od 31 iranske pokrajine. Smještena je na sjeverozapadnom dijelu zemlje, a omeđena je Istočnim Azarbajdžanom i Zandžanskom pokrajinom na istoku, Kurdistanskom pokrajinom na jugu, Irakom i Turskom na zapadu, te Armenijom na sjeveru. Pokrajina se prostire na 37.059 km² ne računajući jezero Urmiju (5200 km²) koje čini prirodnu granicu između Zapadnog i Istočnog Azarbajdžana. Sjedište Zapadnog Azarbajdžana je u gradu Urmiji, a prema popisu stanovništva iz 2006. godine u pokrajini je živjelo 2,873.459 stanovnika.

## Okruzi
* Bukanski okrug
* Čajparski okrug
* Čaldiranski okrug
* Hojski okrug
* Mahabadski okrug
* Makuanski okrug
* Mijandoapski okrug
* Nakadski okrug
* Ošnavijski okrug
* Piranšaherski okrug
* Poldaštanski okrug
* Salmaški okrug
* Sardaštanski okrug
* Šahindeški okrug
* Šovtski okrug
* Takapski okrug
* Urmijski okrug

## Vanjske veze
*  Službene stranice Zapadnog Azarbajdžana 
;Ostali projekti
Aerodrom Imam Homeini

**Aerodrom luka Imam Homeini** (IATA kod: **IKA**, ICAO kod: **OIIE**) smješten je 30&nbsp;km jugozapadno od grada Teherana u sjevernom dijelu Irana odnosno Teheranskoj pokrajini. Nalazi se na nadmorskoj visini od 1007 m. Aerodrom ima dvije asfaltirane uzletno-sletne staze dužine 4198 i 4249 m, a koristi se za tuzemne i inozemne letove. Otvorena je 8. svibnja 2004. godine s ciljem za zamijeni Aerodrom Mehrabad koji je ograničen širenjem grada Teherana. Imenovan je prema Imamu Homeiniju, vođi Iranske revolucije iz 1979. godine.

## Aeroprijevoznici i odredišta

## Vanjske veze

*  Službena stranica Aerodroma Imam Homeini
*  DAFIF, World Aero Data: OIIE 
*  DAFIF, Great Circle Mapper: IKA
Mabel's Busy Day

***Mabel's Busy Day*** () je američka američka kratka crno-bijela nijema filmska komedija snimljena 1914. u režiji Mabel Normand koja se pojavljujuje u glavnoj ulozi. U filmu tumači lik prodavačice hot doga kojoj skitnica (čiji lik tumači Charles Chaplin) ukrade hot dogove i počne ih besplatno dijeliti gledateljima auto-trka.

## Vanjske veze
* 
*
Esteglal Teheran

**Esteglal** (perz. استقلال, dosl. *nezavisnost*) je iranski nogometni klub iz Teherana. Osnovan je 20. 9. 1945. godine kao *Dočarhe Savaran* (perz. دوچرخه سواران, dosl. *Biciklisti*).

Glavno igralište mu je Stadion Azadi koji prima 90.000 gledatelja, a do 1971. godine koristio je Stadion Šahid Širudi.

Sudjeluje u iranskoj prvoj nogometnoj lizi, sedmerostruki je državni šampion, te šesterostruki osvajač kupa.

Najveći gradski i državni rival mu je Persepolis Teheran.

## Vanjske veze

*  Službene klupske stranice 
*  Statistike iranske profesionalne lige
Mabel's Married Life

***Mabel's Married Life*** () je američka američka kratka crno-bijela nijema filmska komedija snimljena 1914. u režiji Charlesa Chaplina. U njemu se Chaplin pojavljuje u liku Charlota, koji je, pak, prikazan kao suprug žene koju tumači Mabel Normand. Radnja prikazuje komične posljedice njegove ljubomore i pijanstva.

## Vanjske veze
* 
* 
* Madcap Mabel: Mabel Normand website
Most Abrišam (razvrstavanje)

**Most Abrišam** (perz. پل ابریشم; *Pol-e Abrišam*, dosl. Svileni most) može se odnositi na:
* **[[Most Abrišam|Most Abrišam 1]]**, pješački viseći most nad prometnicom Šahid Hemat u Teheranu
* **[[Most Abrišam 2]]**, pješački lučni most u Parku vode i vatre u Teheranu
* **[[Most Abrišam 3]]**, planirani lučni most u Parku vode i vatre u Teheranu
* **[[Most Abrišam (Džadžromski okrug)]]**, povijesni most kod Džadžroma iz safavidskog razdoblja
The Property Man

***The Property Man*** () je američka američka crno-bijela nijema filmska komedija snimljena 1914. u režiji Charlesa Chaplina. U njemu se Chaplin pojavljuje u liku kazališnog rekvizitera koji za vrijeme predstave prolazi kroz niz komičnih nezgoda nastojeći se brinuti o rekvizitima glavnih glumaca.

## Vanjske veze
* 
*
Most sajeda Handana

**Most sajeda Handana** (perz. پل سیدخندان; *Pol-e sajed Handan*) je most u iranskom glavnom gradu Teheranu. Nalazi se u četvrti sajeda Handana odnosno 7. gradskom kotaru, sastavni je dio gradske autoceste Resalat i premošćuje Ulicu Alija Šarijatija. Vijadukt je izgrađen od armiranog betona i sastoji se od šest konstruktivnih dijelova pojedinačnog raspona od oko 40 m odnosno ukupne duljine od 240 m. Poprečno obuhvaća dva glavna konstruktivno odvojena kolnika s tri prometne trake za motorna vozila odnosno nogostupom za pješački promet i održavanje pojedinačne širine od približno 12 m, te jedan sporedni kolnik s nogostupom ukupne širine 8,0 m. Most je građen sredinom 1970-ih, u promet je pušten 1977., te saniran 2012. godine. Za projektiranje i nadzor izgradnje bila je zadužena iranska građevinska tvrtka Hexa.

## Veze
* Teheran
* Popis mostova u Iranu

## Vanjske veze
*  Hexa (2013.): ''Seyed Khandan Bridge'' , Tehran: Hexa Consulting Engineers, pristupljeno 4. 4. 2013.
*  Tehran.ir (2013.): ''District 7'' , pristupljeno 4. 4. 2013.
*  Shahrnevesht (26. 5. 2012.): ''پل سید خندان تغییر می کند'', Tehran: Shahrnevesht, br. 6776., pristupljeno 4. 4. 2013.
;Ostali projekti
Eugénie Blanchard

**Eženi Blanšar** (; Ostrvo Sveti Bartolomej, 16. februar 1896 — Ostrvo Sveti Bartolomej, 4. novembar 2010) je bila najstarija živa osoba na svetu. Ovo je postala 2. maja 2010. posle smrti Kame Činen, tada je imala 114 godina i 75 dana. Rođena je i umrla na ostrvu Sveti Bartolomej gde je poslednjih 30 godina živela u staračkom domu. Najstarija osoba koja živi u Francuskoj postala je 25. maja 2008. Ukupno je živela 114 godina i 261 dan i u trenutku smrti je bila 33. najdugovečnija osoba ikad verifikovana.

## Vanjske veze
* Najstarija žena na svetu umrla u 115. godini („Kurir“, 4. novembar 2010)
The Face on the Bar Room Floor

***The Face on the Bar Room Floor*** () je američka američka kratka crno-bijela nijema filmska komedija snimljena 1914. u režiji Charlesa Chaplina. Temelji se na pjesmi *[[The Face upon the Barroom Floor]]* Hugha Antoinea d'Arcyja. U njemu Chaplin tumači lik slikara koga djevojka napusti radi bogatog udvarača, te koji nastoji tugu utopiti u alkoholu, nastojeći pijan nacrtati njen lik na podu bara. Iako je Chaplin izmijenio tragični kraj pjesme, *The Face on the Bar Room Floor* predstavlja prvi film u kome je Chaplin pokazao sklonost za nešto sentimentalnijim i sjetnijim sadržajima u svojim komedijama.

## Vanjske veze
* 
*
Most Abrišam

**Most Abrišam** (perz. پل ابریشم; *Pol-e Abrišam*, dosl. Svileni most) je ovješeni most u Teheranu, prvi takve vrste u iranskom glavnom gradu. Nalazi se oko 100 m južno od nebodera IRISL-a i premošćuje gradsku autocestu Šahid Hemat. Most se nalazi u gradskoj četvrti Abas-Abad odnosno u 3. i 6. kotaru na sjeveroistoku grada. Proteže se u smjeru sjever−jug i namjenjen je isključivo za pješački promet, a njime su povezane dvije velike zelene površine koje pripadaju Parku vode i vatre (perz. *Bustan-e Ab va Ataš*) gdje se nalaze još dva istoimena pješačka mosta. Most Abrišam su kasnih 2000-ih projektirali i izgradili domaći iranski stručnjaci, a u promet je pušten 7. 7. 2009. godine. Glavna suradnička tvrka bila je kineski proizvođač kablova Liuzhou OVM. Konstrukcija mosta sastoji se od nakošenog pilona na sjevernoj strani, a pješačka staza pridržana je pomoću 20 kablova sastavljenih od 12 žica (Ø15,24 mm) simetrično raspoređenih na obje strane (4 x 5). Duljina najdužeg kabela je 53 m, a najkraćeg 20 m. Visina pilona iznosi 39,55 m, širina pješačke staze 10,5 m, a najveći raspon mosta je 132,85 m. Rasvjeta je instalirana uz ogradu i u podu.

## Povezano
* Teheran
* Popis mostova u Iranu

## Vanjske veze
*  OVM (27. 5. 2010.): ''First Cable-Stayed Bridge in Tehran'', Liuzhou: Liuzhou OVM Machinery Company, pristupljeno 2. 4. 2013.
*  Magiran (11. 8. 2009.): ''اولين پل كابلي پياده راه در تهران افتتاح مي شود'', Tehran: Kayhan News, br. 19433., pristupljeno 2. 4. 2013.
*  Tafrih (11. 8. 2009.): ''پارک آب و آتش (حضرت ابراهیم)'' , Tehran: Tafrih, pristupljeno 2. 4. 2013.
;Ostali projekti
Most Tabijat

**Most Tabijat** (perz. پل طبیعت; *Pol-e Tabijat*, dosl. Prirodni most) je rešetkasti most u iranskom glavnom gradu Teheranu. Most se nalazi u gradskoj četvrti Abas-Abad odnosno u 3. kotaru na sjeveroistoku grada i premošćuje dolinu kojom se proteže gradska autocesta Modares. Funkcija mosta jest povezivanje dvaju zelenih površina − Parka vode i vatre (perz. *Bustan-e Ab va Ataš*) na zapadu odnosno Park-šume Talekani na istoku. Most Tabijat sastoji se od tri etaže povezane stubištima i rampama:
# Donja etaža sastoji se od restorana, kafića i drugih ugostiteljskih objekata.
# Međuetaža je namjenjena prvenstveno prometu pješaka, biciklista, skejtera i turističkih kočija.
# Gornja etaža ima funkciju vidikovca na dvije susjedne parkovne površine i planinu Alborz.
Konstrukcija asimetričnog mosta inspirirana je prirodom i tri rešetkasta pilona oblikovana su kao krošnje, dok se funkcionalno slijedi tradicionalna iranska arhitektura u kojoj mostovi nisu isključivo prometnog karaktera već i mjesto odmaranja i razonode. Pješačka staza vijuga ukupnom duljinom od 300 m, približna visina troetažnog mosta je 50 m, širina do 30 m, a najveći raspon oko 90 m. Most Tabijat dizajnirao je iranski biro *Diba Tensile Architecture* na čelu s arhitekticom Lejlom Aragijan, a strukturalni kooperant bila mu je talijanska tvrtka Maffeis. Građen je od jeseni 2010. do 2013. i pušten je u promet početkom aprila 2014. godine.

## Galerija

Datoteka:Tabijat 4.jpg|Panorama sa zapada
Datoteka:Tabijat 5.jpg|Pilon u izgradnji
Datoteka:Tabijat 3.jpg|3D model unutrašnjosti
Datoteka:Tabijat 2.jpg|Analiza utjecaja vjetra


## Povezano
* Teheran
* Popis mostova u Iranu

## Vanjske veze
*  DibaTS (2013.): ''Tabiat Bridge'' , Tehran: Diba Tensile Architecture, pristupljeno 4. 4. 2013.
*  Maffeis (2013.): ''Tabiat Bridge'', Solagna: Maffeis Engineering, pristupljeno 4. 4. 2013.
*  Abas Abad (juli 2010.): ''باغ‌موزه‌های منطقه ویژه شهری عباس‌آباد با پل «طبيعت» پيوند می‌خورند'' , Tehran: Abas Abad, pristupljeno 4. 4. 2013.
*  Avval (27. 8. 2013.): ''آخرین وضعیت ساخت پل طبیعت در تهران'' , Tehran: Avval, pristupljeno 4. 4. 2013.
*  Ghorbani, Fereidoon (2. 3. 2013.): ''پل طبيعت'', Tehran: Shahr, br. 2662., pristupljeno 4. 4. 2013.
*  Fars News (12. 4. 2014.): ''پل طبیعت در آستانه افتتاح'' , Tehran: Fars News Agency, pristupljeno 6. 8. 2014.
;Ostali projekti
Pajkan Teheran

**Pajkan** (perz. پيکان تهران) je iranski nogometni klub iz Teherana. Sponzor mu je glavni iranski proizvođač motornih vozila *[[Iran Hodro]]*, a klupsko ime nosi prema jednom od njegovih prijašnjih modela. Osnovan je 1967. godine i glavno igralište mu je Stadion Tahti koji prima 30.000 gledatelja.

Među iranskim klubovima se isticao po tome što ima bolju nadgradnju i upravu, ali se to nije odrazilo na klupske uspjehe. Nakon osvojene lige Azadegan u sezoni 2011./12., Pajkan se plasirao u prvu nogometnu ligu iz koje je ispao naredne sezone.

## Vanjske veze
*  Službene klupske stranice 
*  Statistike iranske profesionalne lige
The Face upon the Barroom Floor

"**The Face upon the Barroom Floor**" () također poznata "**The Face on the Floor**" i "**The Face on the Barroom Floor**", je pjesma koju je 1872. napisao John Henry Titus, ali koja je najpoznatija u verziji koju je 1887. obradio Hugh Antoine d'Arcy i iste godine objavio u novinama *[[New York Dispatch]]*. Ona prikazuje tragičnu sudbinu umjetnika koga je napustila voljena žena, a koji tugu pokušava utopiti u alkoholu i na kraju umre crtajući njen lik na podu jednog bara. Pjesma je uživala veliku popularnost u SAD, te je nekoliko puta adaptirana od strane muzičara. Godine 1914. je Charlesu Chaplinu poslužila kao predložak za njegovu kratku filmu komediju *[[The Face on the Bar Room Floor]]*.

## Reference

## Audio-snimke
* ''The Face on the Barroom Floor'' read by Franklyn MacCormack 
* The Face Upon the Barroom Floor performed by storyteller Chris Abair

## Vanjske veze
* Image of the face with text of poem
PAS Teheran

**PAS** (perz. پاس) je bivši iranski nogometni klub iz Teherana. 

Osnovan je 8. 7. 1963. godine, a glavno igralište bio mu je Stadion Šahid Dastgerdi koji prima 8250 gledatelja.

Najveći uspjesi su mu trostruko osvajanje državnog prvenstva i AFC Lige prvaka (1992./93.)

Gašenje kluba 9. 6. 2007. godine posljedica je reforme iranskog nogometnog saveza kojom se smanjio broj teheranskih klubova.

## Vanjske veze
*  Službene klupske stranice
Persepolis Teheran

**Persepolis** (perz. پرسپوليس) je iranski nogometni klub iz Teherana. Službeno je osnovan u decembru 1963. godine, no smatra ga se nasljednikom Šahina koji je osnovan 21 godinu ranije. Nazvan je prema Perzepolisu, starovjekovnoj prijestolnici ahemenidskog Irana.

Sudjeluje u iranskoj prvoj nogometnoj lizi. Deveterostruki je osvajač državnog prvenstva, peterostruki osvajač kupa, te pobjednik Azijskog kupa (1991.). Klub su vodila trojica hrvatskih trenera: Stanko Poklepović (1994. – 1997.), Vinko Begović (2003. – 2004.) i Zlatko Kranjčar (2009.). Najveći gradski i nacionalni rival mu je Esteglal Teheran.

## Vanjske veze

*  Službene klupske stranice 
*  Perzijska nogometna liga
*  Statistike iranske profesionalne lige
Rah-Ahan Teheran

**Rah-Ahan** (perz. راه‌آهن) je iranski nogometni klub iz Teherana. Osnovan je 2. 1. 1937. godine, a glavno igralište mu je Stadion Rah-Ahan koji prima 12.000 gledatelja. Sponzor mu je državna željeznica.

Sudjeluje u iranskoj prvoj nogometnoj lizi, a najveći prvenstveni uspjeh mu je 11. mjesto ostvareno u sezonama 2008./09., 2011./12. i 2013./14. Godine 2009. u finalu državnog kupa porazio ga je isfahanski Zob-Ahan. Od 2011. godine Rah-Ahan predvodi trener Ali Daei, a jedan od njegovih pomoćnika je Hrvat Željko Mijač.

## Vanjske veze
*  Službene klupske stranice 
*  Perzijska nogometna liga
*  Statistike iranske profesionalne lige
Saba Kom

**Saba** (perz. صبای) je iranski nogometni klub osnovan u Teheranu, a kasnije je premješten u grad Kom. Saba se temelji na klubu *Mohemat Sazi* koji je u Teheranu osnovan još 1974. godine i sudjelovao je u nižim ligaškim natjecanjima. Godine 2002. preuzima ga bogati proizvođač baterija *Saba* čime klub dobiva novo ime, a 2008. zbog reforme iranskog nogometa seli se u Kom.

Sudjeluje u iranskoj prvoj nogometnoj lizi, a glavno igralište kluba je Stadion Jadegar-e Imam koji prima 10.610 gledatelja. Najveći uspjesi su mu osvajanje državnog prvenstva u sezoni 2003./04. odnosno osvajanje državnog kupa sezonu kasnije.

## Vanjske veze
*  Službene klupske stranice
*  Statistike iranske profesionalne lige
;Ostali projekti
The Masquerader

**The Masquerader** može označavati:

* ''The Masquerader'' (1914 film), nijemi film, rež. Charlie Chaplin
* ''The Masquerader'' (roman), roman irske književnice Katherine Cecil Thurston iz 1904. godine
* ''The Masquerader'' (drama), kazališni komad Johna Huntera Bootha iz 1917. godine
** ''The Masquerader'' (1922 film), nijema filmska adaptacija
** ''The Masquerader'' (1933 film), zvučna filmska adaptacija
Saipa Alborz

**Saipa** (perz. سایپای) je iranski nogometni klub iz Karadža, isprva registriran u Teheranu.

Sudjeluje u iranskoj prvoj nogometnoj lizi, a najveći uspjeh mu je osvojeno prvenstvo u sezoni 2006./07.

Prvotno je klub bio omaleni četveroligaški teheranski klub, a otkad ga je iranski proizvođač automobila Saipa kupio 1989. godine, počeo je njegov uzlet. 

Klub nikad nije imao veliku navijačku bazu, unatoč uspjesima. Ipak, poznat je po tome što ima najbolje programe za treniranje mladeži u Iranu.

## Vanjske veze
*  Službene klupske stranice 
*  Perzijska nogometna liga
*  Statistike iranske profesionalne lige
;Ostali projekti
The Masquerader (film, 1914)

***The Masquerader*** () je američka američka kratka crno-bijela nijema filmska komedija snimljena 1914. u režiji Charlesa Chaplina. U njemu Chaplin tumači lik glumca koji tokom snimanja filma napravi nekoliko skupih pogrešaka, te je izbačena sa seta prije nego što se vrati presvučen u ženu te tako zavodi režisera nastojeći dobiti ulogu.

## Vanjske veze
* 
* New York Times Review 
*
Stadion Azadi

**Stadion Azadi** (perz. ورزشگاه آزادی; dosl. Stadion slobode) je višenamjenski stadion u iranskom gradu Teheranu koji prima 100.000 gledatelja što ga čini četvrtim najvećim nogometnim stadionom svijeta. Izgrađen je 1971. godine, a projektirao ga je iranski arhitekt Abdolaziz Farmanfarmaijan. Najviše se koristi za nogometne utakmice, a njime se služe Iranska nogometna reprezentacija i klubovi Persepolis i Esteglal.

## Vanjske veze
*  Službene stranice Sportskog kompleksa Azadi 
;Ostali projekti
Recreation (film)

***Recreation*** () je američka američka kratka crno-bijela nijema filmska komedija snimljena 1914. u režiji Charlesa Chaplina. U njemu Chaplin tumači lik Skitnice koji tokom šetnje u parku dolazi u sukob s ljubomornim mornarom i policajcem.

## Vanjske veze
* 
*
Lista visokoobrazovnih institucija u Teheranu

**Popis [[univerzitet]]a, [[fakultet]]a, [[Visoka škola|visokih škola]], [[akademija]] i [[institut]]a** na širem području iranskog glavnog grada **[[Teheran]]a**:

## Vanjske veze
*  Tehran: Culture & education
Stadion Iran Hodro

**Stadion Iran Hodro** (perz. ورزشگاه ایران‌ خودرو; *Varzešgah-e Iran Hodro*) je višenamjenski stadion u iranskom gradu Teheranu. Dijelom je športskog kompleksa koji obuhvaća 60.000 m² i nalazi se na krajnjem zapadu grada, uz autocestu koja ga povezuje s Karadžom. Izgrađen je 1968. godine s kapacitetom od 10.000 mjesta i najviše ga se koristi za nogometne susrete. Matično je igralište nogometnom klubu Pajkanu iz Teherana koji je i vlasnik stadiona. 

## Vanjske veze
*  Iran Khodro Cultural & Sport Club
His New Profession

***His New Profession*** () je američka američka kratka crno-bijela nijema filmska komedija snimljena 1914. u režiji Charlesa Chaplina. U njemu Chaplin tumači lik amoralnog skitnice koji preuzima brigu o obogaljenom starcu te je koristi kao priliku da sebi pribavi novac za piće.

## Vanjske veze
* 
*
Stadion Rah-Ahan

**Stadion Rah-Ahan** (perz. ورزشگاه راه‌آهن; *Varzešgah-e Rah-Ahan*) je višenamjenski stadion u Teheranu u Iranu. Izgrađen je 1973. godine i dijelom je sportskog kompleksa koji se nalazi u zapadnom dijelu grada (Ekbatan). Vlasnik stadiona su Iranske željeznice, ujedno i sponzor nogometnom klubu Rah-Ahan koji ga koristi kao matično igralište. Stadion Rah-Ahan može primiti 12.000 gledatelja.
Rounders

**Rounder**(**s**) ili **The Rounder**(**s**) može označavati:

## Film i tleveizija
* ''The Rounders'' (1914 film), kratka nijema komedija
* ''The Rounders'' (1965 film), vestern komedija
* ''Rounders'' (film), dramski film iz 1998.
* ''The Rounders'' (TV serija), američka TV-serija 1966-67 temeljena na filmu

## Muzika
* The Rounders (bend), američka rock-grupa
* Rounder Records, diskografska kuća
* The Holy Modal Rounders ili jednostavno The Rounders, američki folk duo

## Sport
* Rounders, igra s loptom

## Povezano
* The Rounder Girls, trio koji se natjecao na Euroviziji 2000.
The Rounders (film, 1914)

***The Rounders*** () je američka američka kratka crno-bijela nijema filmska komedija snimljena 1914. u režiji Charlesa Chaplina. U njemu Chaplin nastupa zajedno sa Fattyjem Arbuckleom u ulogama dvojice pijanaca koji bježe od svojih supruga.

## Vanjske veze
* 
*
Those Love Pangs

***Those Love Pangs*** () je američka američka kratka crno-bijela nijema filmska komedija snimljena 1914. u režiji Charlesa Chaplina. U njemu Chaplin tumači ulogu skitnice koji se sa svojim suparnikom (čiji lik tumači Chester Conklin) bori za naklonost žena - prvo svoje stanodavke, potom dvoje djevojaka u parku. Film je historičarima zanimljiv kao prvo Chaplinovo ostvarenje u kome se, iako implicitno, prikazuje prostitucija.

## Vanjske veze
* 
*
Stadion Šahid Derahšan

**Stadion Šahid Derahšan** (perz. ورزشگاه شهید درخشان) je višenamjenski stadion u Robatkarimu, naselju udaljenom 27 km od središta Teherana u Iranu.

Najviše se koristi za nogometne susrete, a bio je domaćim igralištem nogometnom klubu Saba Teheran koji je 2008. godine preseljen u Kom. 

Može primiti 12.000 gledatelja, a izgrađen i otvoren je 2002. godine.

Stadion je dobio ime po bivšem iranskom nogometašu odnosno današnjem treneru Hamidu Derahšanu.
The New Janitor

***The New Janitor*** () je američka američka kratka crno-bijela nijema filmska komedija snimljena 1914. u režiji Charlesa Chaplina. U njemu Chaplin tumači ulogu pazikuće u banci koji će sticajem okolnosti spriječiti pljačku. Često se navodi kako je taj film, u kome je Chaplin prvi put koristio nešto kompleksniji lik, njegovo najbolje ostvarenje među ranim radovima za Sennettovu kompaniju Keystone Studios.

## Vanjske veze
* 
*
Toranj Milad

**Toranj Milad** (perz. برج میلاد; *Bordž-e Milad*, dosl. Narodni toranj), toranj u Teheranu i najviša građevina u Iranu.

Izgrađen je 2007. godine prema projektu iranskog arhitekta dr. M. R. Hafezija kao novi simbol grada. Visinom od 435 m šesti najveći betonski toranj svijeta, nakon Skytreea u Tokiju, Cantona u Guangzhouu, CN Towera u Torontu, Ostankinskog tornja u Moskvi i Bisera Istoka u Šangaju.

Toranj ima višestruku namjenu: antena na vrhu služi za prijenos telekomunikacijskog signala, a u glavi tornja od 12 katova smješteni su rotirajući restoran, dvorana za konferencije, panoramska promatračnica za turiste i veliki prostor za umjetničke izložbe okrunjen staklenom kupolom.

Trup tornja oktogonalnog je presjeka što je tipično za iransku arhitekturu, a njegova baza s glavom je povezana dizalima prosječne brzine 7 m/s što omogućava transport do vrha u roku od 45 sekundi. Toranj je dio međunarodnog trgovačkog centra koji uključuje IT park, niz konferencijskih dvorana i restorana, te hotel s pet zvjezdica.

## Veze
* Teheran

## Izvori

## Vanjske veze
*  Službene stranice Tornja Milad 
;Ostali projekti
Gentlemen of Nerve

***Gentlemen of Nerve*** () je američka američka crno-bijela nijema filmska komedija snimljena 1914. u režiji Charlesa Chaplina. Radnja prati pustolovine Charlota i njegovog prijatelja na auto-utrkama.

## Vanjske veze
* 
*
United Artists

**United Artists Corporation (UA)**, američka kompanija za proizvodnju i distribuciju filmova. Osnovali su je 1919. godine Charles Chaplin i još trojica holivudskih djelatnika: Douglas Fairbanks, Mary Pickford i D.W. Griffith.

Studio je uspješno djelovao u 20-im i 30-im godinama 20. stoljeća, da bi se formiranjem nezavisne produkcije tijekom 50-ih morao nositi s drugim velikim studijima. U 60-ima uspješno je lansirao dugovječnu franšizu James Bond utemeljenu na popularnim špijunskim romanima Iana Fleminga.

Godine 1967. studio je prodan kompaniji **TransAmerica Corporation**. Desetljeće kasnije studio je osvojio tri Oscara, za filmove *[[One Flew Over the Cuckoo's Nest (film)|Let iznad kukavičjeg gnijezda]]*, *[[Rocky]]* i *[[Annie Hall]]*. Film Michaela Camina *[[Vrata raja]]* koštao je pet puta više od prvotno utvrđene cijene, što je izazvalo skandal koji se loše odrazio na prikazivanje filma te imao za posljedicu podnošenje ostavki glavnih ljudi studija. Taj događaj označio je svršetak zlatnog perioda u povijesti United Artistsa.

Godine 1981. *TransAmerica Corporation* prodala je studio *[[Metro-Goldwyn-Mayer]]u*, filmskom studiju koji je također bilježio financijski pad. Godine 2005. *[[Sony]]* je kupio MGM, čija je podružnica bio i United Artists.

## Napomene

## Vanjske veze
* Službeni website 
* Povijest United Artistsa  u TIME časopisu
Togrulov toranj

**Togrulov toranj** (perz. برج طغرل; *Bordž-e Togrul*) je veliki mauzolej-toranj izgrađen tijekom seldžučkog razdoblja (11. − 12. v.) u srednjovjekovnom iranskom gradu Raju, danas dijelu suvremenog Teherana.

## Datiranje
Iako je toranj u narodu vjekovima nazivan po seldžučkom vladaru Togrulu iz sredine 11. vijeka, njemački arheolog E. Herzfeld na Teheranskom bazaru pronašao je željeznu pločicu s natpisom koji toranj datira u ožujak 1140. godine. Stručnjaci pretpostavljaju da je natpis originalno stajao nad jednom od dvaju portala i prvotno nisu bili sigurni odnosi li se historijski datum na čitavu građevinu ili isključivo portal, no povjesničar umjetnosti R. Hillenbrand tvrdi da datum savršeno odgovara vijencu mukarnasa što podrazumijeva da se mauzolej nije posvećen Togrulu I. (vl. 1037.−1063.), Togrulu II. (vl. 1132.−1134.) ili Togrulu III. (vl. 1176.−1194.). Željezna pločica danas je pohranjena na Univerzitetu Michigan u Ann Arboru.

## Arhitektura
Glavna karakteristika tornja je da se njegov arhitektonski izražaj ne zasniva na ukrašavanju već na masi, čime se razlikuje od većine srednjovjekovnih građevina od opeke u Iranu. Toranj je valjkastog oblika, vanjskog promjera od 16,6 m odnosno visine od 20 m. Izvorna građevina bila je okrunjena kupolom i stožastim krovom koji su se urušili prilikom snažnog potresa. Tlocrt je poligonalnog odnosno zvjezdastog oblika jer se fasada sastoji od 22 trokutasta potpornja zbog statičke sigurnosti, dok su unutrašnji zidovi glatki odnosno tlocrtno strogo kružni. Debljina zidova kreće se između 1,75 i 2,75 m. Vrh potpornja ukrašen je vijencem velikih mukarnasa (stalaktitni ukrasi) poslaganih u tri reda. Crteži francuskih putopisaca P. Costea i E. Flandina iz 19. vijeka ukazuju da su na vrhu postojali i kufski ornamenti, no uklonjeni su prilikom kadžarske restauracije iz 1882. godine. Stručnjaci također pretpostavljaju da je južna strana tornja nekoć obnavljana s obzirom da su opeke svijetlije nego na sjevernoj strani. Do unutrašnjosti građevine vode dva portala visoka 7 m, a neposredno iznad sjevernog vidljivi su ostaci otvora stubišta koji svjedoči da je prilikom izgradnje postojala susjedna građevina čija funkcija nije poznata. Toranj je danas smješten u malenom parku čiji pravokutni oblik prati os dvaju portala i pristupa mu se s Ulice Šahida Takipura na sjeveru odnosno Ulice Mira Abedinija na jugu.

## Galerija


Datoteka:Burj Tughrul bala.jpg|Fasada s mukarnasima
Datoteka:Burj Tughrul Ground.jpg|Sjeverni portal
Datoteka:Toghrol Tower portal.jpg|Prizemni interijer
Datoteka:Burj Tughrul inside.jpg|Interijer
Datoteka:Toghrol Tower looking up.jpg|Gornji otvor iznutra



## Povezano
* Raj
* Teheran

## Literatura

*  
*  
*  
*  
*  
*  

;Ostali projekti
Avijacijska baza Došan-Tape

**Avijacijska baza Došan-Tape** (IATA kod: *nema*, ICAO kod: **OIID**) smještena je u Piruzijevoj ulici u južnom Teheranu, glavnom gradu u sjevernom dijelu Irana odnosno Teheranskoj pokrajini. Nalazi se na nadmorskoj visini od 1233 m. Aerodrom ima jednu asfaltiranu uzletno-sletnu stazu dužine 2301 m, a njena namjena je isključivo vojne prirode. Tokom 2000-ih godina avijacijsku bazu koristila je ratna avijacija elitne iranske vojske, no širenjem grada počela je gubiti na značaju pa su se trenažni letovi počeli prebacivati u druge avijacijske baze.

## Vanjske veze
*  DAFIF, World Aero Data: OIID 
*  DAFIF, Great Circle Mapper: OIID
Getting Acquainted

***Getting Acquainted*** je američka kratka crno-bijela nijema filmska komedija snimljena 1914. u režiji Charlesa Chaplina. Radnja prikazuje susret dva bračna para u parku koji izaziva kaos nakon što se dva muža - koje glume Chaplin i Mack Swain - zagledaju u tuđe žene.

## Vanjske veze
* 
*
His Prehistoric Past

***His Prehistoric Past*** () je američka kratka crno-bijela nijema filmska komedija snimljena 1914. u režiji Charlesa Chaplina, poznata kao posljednje ostvarenje koje je Chaplin snimio za kompaniju Keystone Studios. Radnja se događa u kamenom dobu kada glavni lik - koga tumači Chaplin - uspije ukloniti velikog kralja kako bi dobio njegov harem; na kraju se ispostavi da kralj nije mrtav, odnosno da je sve bio najobičniji san.

## Vanjske veze
* 
*
Keystone Studios

**Keystone Studios** je naziv za kompleks filmskih studija, odnosno filmsko poduzeće koji je od 1912. do 1935. poslovalo u distriktu Edendale u Los Angelesu. Osnovao ga je filmski pionir Mack Sennett uz podršku Adama Kessela i Charlesa O. Baumana, vlasnika New York Motion Picture Company. Najpoznatija je po nijemog filmskim komedijama u kojima je 1910-ih razvio novi stil humora poznat kao slapstick, ali i prvima koje su koristili stalne likove, omogućivši stvaranje prvih komičarskih filmskih zvijezda, Među njima su se najviše isticala grupa šašavih i nesposobnih policajaca poznatih kao Keystone Cops, ali i niz kasnije uglednih imena kao što su Roscoe Arbuckle, Harold Lloyd, Mabel Normand, ali najviše od svih Charles Chaplin koji je godine 1914. upravo tamo započeo svoju glumačku, a potom i režisersku karijeru. Sennett je 1917. napustio kompaniju, nakon čega su njeni poslovni rezultati počeli slabiti, sve dok konačno nije bankrotirala 1935.